Grups de persones més maltractades

Persones en situacions greus o molt greus. Situacions que, en general, ningú no coneix ni vol conèixer.

Nosaltres, en canvi, estem convençuts que el coneixement d’aquestes situacions forma part insubstituïble de la cultura popular, que caldria que fossin conegudes per molta gent, i que se’n generés un fort debat públic.

Autors:

Josefina Pagès, teòloga, resident a Sant Pere de Ribes

Antoni Ferret, comunicador, resident a Barcelona

Diàleg i redacció compartits entre tots dos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Diversitat sexual**

Setanta països encara criminalitzen les relacions entre persones del mateix sexe.

I, des de 2008 a 2021, més de 4.000 persones han mort assassinades, al món, per aquest motiu. Però molt més enllà de la mort, hi ha hagut un torrent incontenible de bromes i menyspreu social. I això, les bromes, com la cosa menys traumàtica.

(Informació: Diario Público)

**Violacions**

La violació de dones és una de les lacres més greus contra la dignitat humana.

Les zones del món on la lacra de la violació és més quantiosa són:

Àfrica en conjunt, Índia i Brasil.

Però també el trajecte de migració: països centreamericans – ruta a través de Mèxic – EUA.

No fa gaires anys, també ho va ser la regió oriental de la Rep. Dem. del Congo. Regió de riques mines, que han portat la desgràcia a la població, a causa de l’aferrissada lluita de grups guerrillers per apoderar-se de la riquesa de les mines. I en aquest context, els grups guerrillers usaven la violació de dones i nenes com a arma de guerra per destruir famílies i, per tant, la societat rival.

Aquest va ser, probablement, el cas més greu de violacions massives. I sense oblidar el cas dels soldats serbis amb les dones bosnianes, durant la seva guerra civil.

Al nostre entorn (països occidentals), s’hi ha inventat una manera més sofisticada de violar una noia: una beguda contenint droga, que deixa la persona inconscient.

I, des del passat 23 de juliol a la nit, en una discoteca de Barcelona, dues noies, tot ballant, van rebre punxades, una al braç i l’altra a la cama. Van anar tot seguit a demanar ajuda als responsables del local, que les van apartar. **Els símptomes que van notar després de les punxades van ser mareig, desorientació, cansament i son**.  L’intent s’ha repetit en nombrosos llocs i nombroses vegades, però no s’ha hagut de lamentar cap cas de violació.

**Assassinats de defensors del drets humans**

Els defensors dels drets humans, figura molt habitual als països sud-americans, són sovint objecte de violència, i, concretament, d’assassinat.

La mare de la periodista assassinada Sol Cruz Jarquín diu: "Los 3.000 feminicidios anuales en México son cifras de guerra."

Afirma que la normalitat a Mèxic es la impunitat. Que l’assassinat de dones es quedi sense resoldre o investigar és la norma. "De las 11 mujeres asesinadas cada día, quizá alguna llegue a tener un proceso judicial. Lo cual no quiere decir que el culpable sea sentenciado. **Se calcula que la impunidad en los feminicidios alcanza en México al 97% de los casos**. Es decir, es gigantesca la falta de acceso a la justicia para las mujeres".

(Informació: Diario Público)

**Nens i joves immigrants**

A Europa hi ha grans masses de capitals que ja no tenen oportunitats suficients per invertir-se, perquè Europa ja té un grau de desenvolupament molt alt. El destí normal d'aquests capitals seria invertir-se massivament en la industrialització africana. Per donar feina a la massa de joves africans, que superen en molt el nombre de llocs de treball existents.

Doncs els joves africans han de venir, tant si ens agrada com si no. Els primers a qui no agrada són ells/es.

Moltes famílies africanes pensen (i diuen): «Aquí no hi ha res a fer. Per nosaltres ja no cal ni parlar-ne. Però els fills... Si poguessin marxar... Una volta dins Espanya, seran més o menys atesos, alimentats i educats fins als 18 anys.»

Però, què passa? Tenen uns drets, segons la llei espanyola, perquè són menors. Però, com se sap, que són menors? Ells/es porten, de vegades, uns documents (com partides de naixement) que acrediten la seva edat. Però les autoritats espanyoles no se'ls creuen, els documents que porten. El fiscal de torn (el fiscal, no un jutge) ordena proves de determinació de l'edat. Aquestes proves consisteixen en l'examen dels ossos del canell i del grau de desenvolupament dels genitals.

Molt sovint, el fiscal (no un jutge) «decideix» que el noi o la noia té més de 18 anys. Aleshores no té dret a l'acolliment que marca la llei. Però el fiscal només es preocupa d'estalviar al Govern el cost del manteniment. Però no li dona un document que certifiqui que és un adult. I per tant, aquell noi (o noia) no pot ser acollit, però sovint tampoc pot treballar, perquè no pot demostrar que té ni els 18 anys, ni els 16. Ara tenim uns 700 adolescents en aquesta situació a Espanya.

**Les tragineres**

Quasi ningú no sap qui són les **tragineres**, què fan i, sobretot, com les tracten. Són unes dones marroquines, generalment grans, que cada dia creuen les fronteres de Ceuta o Melilla i, si les contracten, recullen fardells, sovint molt pesants, i els traslladen a peu a ciutats marroquines, per només entre 5 i 10 euros per fardell (dades de fa uns 5 anys).

Els fardells contenen articles com petits electrodomèstics, coure, ferralla… però, sobretot, roba de segona mà.

Les tragineres no disposen dels drets laborals més elementals.

Però lo més trist i indignant és que, no només són explotades econòmicament, sinó que, pel fet de ser dones, africanes i «velles», alguns policies fronterers les menyspreen, les insulten i, a vegades, les colpegen (puntades de peu, empentes...), en una actuació superracista.

(Informació: Diario Público)

**Temporeres de la maduixa**

Abril de 2018. Centenars de dones marroquines arriben a Moguer (Huelva) per treballar en la recollida de la maduixa durant sis mesos, amb un contracte en origen. Al seu país deixen els seus fills i filles, que es nodreixen dels fons que les 12.300 temporeres anuals del Marroc aconsegueixen, després d'intenses jornades recollint fruits vermells en les plantacions espanyoles.

Són allotjades en barracons en la mateixa finca, i tenen a una dona marroquina com a traductora i enllaç amb l'empresa. L'encarregat es fa el simpàtic, entra al seu habitatge, els ensenya fotos de la seva dona i dels seus fills; els fa gestos insinuants assenyalant el llit, a una l'envolta per la cintura i li toca els pits; a una altra la pessiga a la cama; a una altra l'envolta per les axil·les; toca els pits a una altra d'elles.

Aquestes conductes van ser denunciades per quatre d'aquelles dones, "en una mostra de valentia, perquè no és freqüent que les dones migrants que treballen com a temporeres s'atreveixin a denunciar abusos sexuals per por de represàlies, pel temor de no tornar a ser contractades". Així ho explica l'advocada Aintzane Márquez, de Women's Link Worldwide, l'organització jurídica internacional que lluita pels drets de les dones i les nenes.

Quatre anys després, el jutge titular del Jutjat penal 1 de Huelva, en la seva sentència del passat 22 de juliol, ha absolt l'encarregat. (Informació, Diario Público)

**Immigrants sense papers**

Immigrants sense papers equival a espanyols/es de segona classe.

A una persona immigrant sense papers li poden passar coses com aquestes:

\*Que li concedeixin un permís de residència, parcial, de, per exemple, tres anys. Això li facilita trobar feina i treballar. Posem que troba una feina, no temporal-temporal, sinó fixa. Aquesta feina li dura, per exemple, dos anys i mig. Acomiadament, o crisi de l’empresa... i es queda sense feina. Pot ser una situació temporal, i de moment té el subsidi.

Passats els tres anys de permís, l’ha de renovar. No seria pas problema, l’hi renovarien. Però, com que en el moment de renovar-lo, en aquell moment, no té feina, doncs no l’hi renoven. I una persona que tenia papers (permís de residir al país), ara resulta que torna a no tenir-ne.

\*Que truqui a una agència immobiliària per llogar un pis. Quan li senten la veu, insegura, li pregunten el lloc de naixement, i després ha de dir que no té papers, tot i que n’havia tingut, li solen respondre que en prenen nota, però que els pisos que figuraven en la nota del cartell publicitari, ja estan tots llogats. Segur, llogats??

Una vegada, des d’un cercle proper a l’Ajuntament de Barcelona, una persona va trucar a l’agència demanant pel pis que havia demanat l’immigrant. I no estava pas llogat, i l’empresa estava disposada a llogar-l’hi. Descoberta l’actitud racista, l’Ajuntament va posar la multa corresponent a l’empresa. Però... quants i quants pisos “estan llogats”, quan hi truca un immigrant, sobretot si no té papers!!!

\*Es produeix una situació conflictiva, contenidors cremats, corredisses, la policia acordona un sector, i es disposa a interrogar persona a persona, per veure si és raonable creure que han participat en la crema o no, sinó que es trobaven al lloc per altres motius. No és segur, però és molt probable que, quan li toqui a un noi que té l’aspecte de ser estranger, el detinguin sense gaires preguntes, per ser immigrant, sobretot si no té papers.

**Tracte deficient a les persones grans**

El 16% de les persones grans se senten tristes, segons un estudi de l'Ajuntament de Barcelona.

[El 24% respon que el seu estat anímic ha empitjorat en els darrers mesos](https://amp.rtve.es/television/20210816/protocol-covid-residencies/2159541.shtml), de pandèmia.

 Les conclusions de l’estudi apunten que la conversa i l'escolta activa aporten beneficis en la salut emocional.

 L'Ajuntament de Cubelles també ha posat en marxa la iniciativa “Fem Pinya” per als avis del municipi.

Les persones d’edat avançada componen un col·lectiu que es pot veure sotmès a situacions de: negligència, maltractaments, abandó, descuits, abusos, desprotecció i violència. L’abús a les persones de la tercera edat és una problemàtica terrible.

L’opressió a les persones grans comporta impedir la seva plena inclusió social, i a no reconèixer els seus drets socials, discriminant per raó d’edat; actuant contra la integritat emocional, física, econòmica o sexual, i generant inquietud, sobretot quan la fragilitat que sol acompanyar l’envelliment es fa més acusada i patent.

Per fer front a les ofenses vers les persones grans, caldrà crear les condicions adequades per desmuntar els estereotips creats al llarg del temps, comptant amb els prejudicis que sovint pateixen aquestes persones.

La principal preocupació d’una persona d’edat avançada ha de ser un empitjorament de l’estat de salut, i/o la possibilitat de discapacitat.

**Persones grans que se senten soles**

Segons diverses fonts: El fet d’arribar a la vellesa comporta una sèrie de canvis vitals que, sens dubte, van més enllà del simple fet de complir anys. Esdeveniments com l’abandonament de la llar per part dels fills o la mort del cònjuge tenen com a conseqüència que moltes de les persones grans deixin de viure en família per fer-ho soles. Adaptar-se a aquesta nova vida no és gens fàcil, i depèn dels recursos personals, familiars i socials de cadascú. A causa d’aquests canvis, poden experimentar la solitud.

La solitud és un sentiment de tal importància per a les persones grans, que l’IMSERSO, en col·laboració amb el CIS i la Universitat de Granada, va realitzar dos estudis per analitzar aquesta problemàtica. El primer investiga la situació d’aquest col·lectiu mitjançant una enquesta realitzada a 2.500 persones grans, sobre aspectes com la salut, la família, hàbits, etc. El segon és una investigació qualitativa que aborda la solitud com una conseqüència de la jubilació i la viduïtat. La importància de les aportacions d’aquests estudis, per extreure conclusions sobre les causes de la solitud d’aquestes persones i suggerir mesures de prevenció, ha mogut l’IMSERSO a la seva publicació.  
  
Per tal de comprendre el que significa la solitud per a les persones grans, cal distingir entre una de tipus objectiu i l’altra subjectiva. La primera fa referència a la falta de companyia permanent o temporal, és a dir, englobaria les persones que “estan” soles. Dintre d’aquesta solitud s’inclouen aquelles que no viuen amb ningú, les quals representen un 14% de les persones grans que resideixen en llurs domicilis. La tendència a viure soles, entre les persones grans, és diferent segons el gènere, l’estat civil i el nombre d’habitants d’on resideixen. Les dones viuen soles, un 20%, amb major freqüència que els homes, el 7%; les persones grans separades o divorciades són les que viuen soles més generalment, el 55%, les segueixen les solteres, 36%, i les vídues, el 31%. Quan més edat té la població, augmenta el nombre de persones que viuen soles.  
Aquesta solitud “objectiva” no sempre implica una vivència desagradable, sinó que pot ser una experiència volguda i enriquidora, encara que les persones grans que viuen soles s’hi han vist obligades: el 59% afirma que les circumstàncies les han dut a aquests estat, encara que s’hi ha sabut adaptar, un 36% prefereixen viure soles i un 5% els agradaria més fer-ho amb els fills o altres familiars.

Referent a la solitud “subjectiva”, la sofreixen aquelles persones que “se senten” soles. Es tracta d’un sentiment dolorós i temut per al 22% de les persones grans. Per aquest motiu mai és una situació volguda, com pot ser l’anterior, de persones amb solitud objectiva, sinó imposada per la situació personal de qui la sofreix. Els sentiments de solitud s’incrementen amb l’edat. El 27% de les persones de 65 a 69 anys manifesten sentir-se soles, percentatge que augmenta al 36% entre els majors de 80 anys. El gènere i l’estat civil influencien en els sentiments de solitud.

**Companys d’escola, molestats per mals companys**

## Què és el bullyng?

El bullying, o assetjament escolar, és un fenomen que es pot donar a diferents edats, i és molt comú en preadolescents i adolescents. Es tracta d’una situació d’abús o d’emissió de conductes negatives sobre un nen, per part d’un o diversos companys. L’assetjament pot ser de diversos tipus, que es poden combinar en un mateix cas:

**Físic**, en què els agressors donen cops, puntades, etc, a la víctima;

**Verbal**, caracteritzat pels insults, la ridiculització,

**Menyspreu**, utilitzar malnoms…;

**Psicològic,** consisteix a crear en la víctima sentiments de temor i en minar la seva autoestima i, finalment,

**El social,** consisteix a intentar aïllar la víctima de la resta del grup.

A l’escola hi pot haver baralles esporàdiques, fruit de discussions entre iguals. Però una situació constant d’assetjament esgota físicament, psicològicament i emocionalment la víctima, a més que estarà assentant en els nens assetjadors unes conductes improductives per al desenvolupament psicològic i social dels agressors.

Per alta banda, les relacions i representacions que els infants tenen de l’escola, tenen un gran impacte en la seva escolaritat.

Per a alguns, l’escola és una font (a vegades molt gran) de símbols negatius. Per a aquests infants, l’escola genera estrès, fins i tot por: un 35% de l’alumnat interrogat al “baròmetre de la relació amb l’escola d’infants de barris desafavorits” confessen tenir, a vegades o sovint, mal de panxa de l’estrès i por quan van a l’escola als matins. Una gran part d’aquest alumnat (85%) no entén, a vegades o sovint, allò que l’escola espera d’ells.

# La meitat dels adolescents sofreix violència per part dels companys d’escola

Publicat el [24/09/2018](http://www.eltrito.cat/la-meitat-dels-adolescents-sofreix-violencia-per-part-dels-companys-descola/) per [El Tritó](http://www.eltrito.cat/author/intranet/)

La meitat dels estudiants de 13 a 15 anys de tot el món (150 milions) diu haver sofert algun tipus de violència dels seus companys de l’escola, o bé en el seu entorn, mentre que a Espanya un 16,7% de nens de 13 a 14 anys diu haver sofert assetjament escolar.

## I com serem quan serem grans?

## Més enllà que les teories freudianes siguin més o menys certes, fa massa anys que vaig llegir “****Introducció a la psicoanàlisi****”, i algun llibre més de Freud, com perquè pugui recordar els detalls de —segons ell— com influencien les experiències de la infantesa sobre la formació de la personalitat, sobre com serem, actuarem i reaccionarem de grans, o per tenir prou present la controvertida teoria psicosexual del desenvolupament de la persona.

**Dones menystingudes i poc ateses en la família**

**D’on ve el masclisme?**

Sembla que costa molt d'anar a l’origen del masclisme. Aquesta ideologia, que fa la dona “propietat” de l'home, d'on prové? Prové de diferents fonts. Vegem què va dir St. Tomás de les dones. En va dir: “La dona és un error de la naturalesa, neix d’un semen en mal  
estat”.

No és ja hora d'una actualització? Però què es pot fer? Com es poden canviar el fur intern, la sensibilitat, l’ànima i el cor d’homes que han estat educats amb aquesta doctrina, i que no volen canviar o actualitzar-se perquè diuen que són del gènere dominant i sempre ho han sigut. Què els impossibilita la nova manera de veure la dona com a igual?

**Més de 6.000 dones, ateses al conjunt del país**

Actualment hi ha un total de 16 serveis d’intervenció especialitzada en violència masclista a Catalunya, que en conjunt han atès més de 6.000 dones i més de 1.400 fills. Altres recursos que tenim són les 156 places als serveis substitutoris de la llar per a dones, i les 50 places als serveis d’atenció i recuperació, totes destinades a dones en situació d’haver patit violència masclista.

# Curar el dolorós silenci que va per dins

# Durant molts anys, els professionals de la salut no han sabut donar-hi resposta. Silenci, menyspreu, desinterès... davant una disfunció que afecta les dones.

**La dona a l'Església (resum)**

El reconeixement de la igualtat de drets de les dones ha de ser contemplat com un signe dels temps, és a dir, com un mitjà a través del qual Déu ens està parlant. Hem de reconèixer amb humilitat i amb vergonya que, certament, l'Església, en la seva història, ha relegat a un segon plànol les dones. Sostindré dues tesis fonamentals (Fina):

1) Crec que la deficiència de l'Església no es refereix només a la presència de la dona en l'Església, sinó, en general, la dels laics.

2) La reflexió no pot ser plantejada en termes de poder o de domini. Allò que és important és advertir quina és la vocació i la missió específica de cadascú.

**Com alguns marits tracten la dona?**

La violència contra les dones és, malauradament, un problema arrossegat al llarg de la història de la humanitat, que encara avui, al segle XXI, no ha quedat relegat al món de la ficció. El món real, dia rere dia, ofereix notícies de dones mortes a mans dels seus companys, i, tristament, es comprova una vegada més que la realitat acaba superant la ficció. La ficció, al seu torn, s’inspira en la realitat per tal d’esdevenir-ne un reflex.

**El drama de la dona sotmesa**

El marit pensa que és molt superior a la seva dona. A molts els ensenyen de ben petits que l’objectiu primordial d’un marit és ajudar la seva família a tenir seguretat econòmica. No obstant això, algunes dones, que no els falta de res en el sentit material, es continuen sentint emocionalment insegures, fins i tot viuen atemorides. Per exemple, la Rosa, una dona espanyola, diu del seu marit: «Amb els de fora era molt amable, però a casa era un home molt desagradable». La Joy, una dona de Nigèria, admet: «Quan no estava d’acord amb el meu marit, ell em deia: “Has de fer el que et dic perquè soc el teu marit!”».

Quan un marit pega a la dona, de vegades aquesta creu que és culpa seva, i que ell ja canviarà. Ella farà els possibles per no fer-lo enfadar, perquè ell sempre li promet que canviarà.

Jo sé del cert que la dona **acaba obrint els ulls,** en veure que no hi ha res a fer amb el marit, i, farta de promeses i de pallisses, agafa el toro per les banyes i, **empoderant-se, el deixa plantat** i fot el camp, tot preguntant-se com és que no ho ha fet molt abans.

**Persones obligades a fugir per guerra o persecució**

Aquestes persones es diferencien dramàticament dels emigrants corrents. Aquests darrers marxen forçats per les circumstàncies, però, dintre de la situació, marxen perquè decideixen fer-ho, s’hi poden pensar, s’ho poden preparar durant un temps, poden emportar-se en la seva marxa alguns béns. Les persones que han de fugir per guerra o, sobretot, per persecució política, de vegades han de fugir d’un dia per l’altre, de manera desesperada, sense emportar-se res, o amb lo posat. O bé ho han de fer, en els casos pitjors, amb la por constant de ser atrapats durant la seva fugida.

És veritat que, pel que fa a trobar un lloc on estar segurs, tenen més oportunitats que un emigrant normal, perquè un refugiat sempre és tractat, o hauria de ser-ho, de manera preferent. Però la cara negativa del seu cas pot ser terrible: tot a corre-cuita, tement en tot moment ser detingut i torturat o, simplement, assassinat.

**Persones detingudes i sotmeses a tortura**

La tortura és una situació terrible, i no pas només pel sofriment, a vegades portat al límit, sinó perquè sol anar lligat a l’exigència d’informar, donar dades, sobre un company o companya, per tal que la policia pugui detenir-los. Es troben enfrontades dues circumstàncies fonamentals: salvar el company i resistir com sigui.

La forma més corrent, tot just per “començar”, és tapar el cap de la persona detinguda amb una bossa de plàstic, i fer-li ficar tot el cap dins l’aigua. Imaginem la sensació d’ofec, que ja no es pot més... però “cedir” seria la detenció i la mateixa tortura del company o companya. Impossibilitat física de resistir més, però cal fer tots els possibles per evitar la mateixa insuportable realitat per a l’altre.

Hi ha formes molt pitjors: fer estar damunt una barra metàl·lica estreta, amb una cama a cada costat, amb un sofriment continu als genitals. O... fer recolzar el cap en un suport i les cames en un altre, i haver d’aguantar tot el cos en línia recta. Se les saben totes, els criminals.

Aquestes “formes” havien sigut corrents al nostre país, ara ja no, però en molts països segueixen sent habituals.

**Sofrir abusos corporals per part d’un capellà**

Si només fos un dia... amb més o menys ràbia, seria una broma més o menys tolerable. Però... cada dia! Cada dia el mossèn tocant els teus genitals, i una llarga estona. Et fa una gran ràbia, però què pots fer-hi? Si li demanes que faci el favor de deixar-te, et diu que sí, sí, avui l’últim dia. Però demà... tornem-hi, amb la mateixa promesa que serà l’últim dia.

Què pots fer-hi? Dir-ho a algú? És que et mors de vergonya de dir lo que et toca. I... més encara, t’esgarrifa la possibilitat que els nois del carrer se n’enterin, i siguin un número més en contra teu. Tot comptat i debatut, més val no dir res, perquè si ho dius, tot pot ser encara molt pitjor. No ja un abús secret d’una persona, sinó un esclat de gresca de tot un barri juvenil.

I encara, lo més greu de tot és que sigui una persona que és la que t’ha de guiar, ensenyar, ser el teu model... doncs quin model, Senyor!!! Et trobes davant aquesta persona en una enorme situació estranya, a més de repugnant. Quina contradicció entre lo que diu que hem de fer, i lo que fa ell!!!

**Persones tancades a la presó**

La “solució” antiga de tancar la gent a la presó és un drama que, no sols passa desapercebut a la gent, sinó que molta gent ho aprovaria. I tot i així, a nosaltres ens sembla un detall d’unes èpoques més aviat prehistòriques. Una persona “fa molt mal”, doncs tanquem-la, problema solucionat, segons creuen els incompetents que decideixen.

I quina realitat hi ha aleshores, en aquella vida? Sensació de fracàs, solitud, perquè les possibles companyies no valen pas la pena, generalment, falta de llibertat (encara que se li donen mitjans d’activitat interior, com estudiar), haver de suportar molt sovint la presència de persones odioses, indesitjables, i, sobretot, la falta de perspectiva del seu futur: perdre uns anys de la seva vida i amb una possible durada del tancament que farà que, quan en surti, una part essencial de la vida (potser el període que li podia haver sigut més feliç) ja serà perduda per sempre.

I això passa en una societat en la qual es podria: posar-li una polsera i tenir-lo sempre controlat, dintre d’una mobilitat corrent, assignar-li una feina que podria fer de manera compatible amb una certa llibertat, pagar el delicte comès tot “vivint”, i no d’una manera psicològicament “morta”. Però caldria que això fos compartint responsabilitats amb una concepció de les coses que fos de riquesa vital, i no el seguir sempre igual, perquè “sempre s’ha fet així”... Els “dirigents” que s’ocupen d’aquest aspecte de l’Administració no semblen pas orientats a “pensar”.

**Les lumpentreballadores de les fàbriques tèxtils d’Àsia del sud**

La flor i nata del jovent europeu basa una part de la seva satisfacció en un vestir (més aviat exhibir) de texans, sabatilles d’esport, equips de tennis, i similars, tota una gamma de producció pensada per a ells/es. Generalment poden adquirir aquests articles pel seu preu relativament baix (relativament...).

I per què aquests articles es poden vendre a uns preus prou assequibles? Doncs perquè els produeixen un tipus de personal (en una gran part dones) que treballen en condicions “pròximes” a una certa esclavitud. Salaris de misèria, condicions de treball deplorables, vida al límit...

No pensem pas que les fàbriques tèxtils asiàtiques siguin un únic cas dins la rapinya habitual del malvat capitalisme occidental. Més aviat les prenem com un cas/exemple.

Somiem que un dia, una persona jove amb una empenta com la que va tenir un temps la sueca Greta Thumberg llancés una crida, i un nombre de joves europeus, encara que fossin pocs, es reunissin en un lloc públic, aportant tots el seu “aixovar”, en fessin una pila i hi calessin foc, com un acte de proclama davant la humanitat en el sentit que

**no volen una elegància pagada amb la misèria de les persones que la fan possible.**

PagèsFerret

Escriptors